อยากถามเรื่องการสังเกตของอาการของสุนัขค่ะ เคยได้ถามแพทย์ไปแล้วค่ะ (โดนสุนัขเลียหรืออะไรจำไม่ค่อยแม่นขออภัยแพทย์ค่ะ) (รับวัคซีนครบแล้วค่ะจากรอบที่แล้วที่โดนข่วนไปเมื่อจะสองเดือนก่อน เป็นสุนัขตัวเดิมที่โดนน้ำลายในวันนี้ค่ะ) ตรงที่โดน เป็นชั้นหนังกำพร้าที่ลอกช่วงซอกๆเล็บโดนช่วงนั้นค่ะ ตรงที่โดนกดไม่เจ็บค่ะแพทย์ช่วงหนังกำพร้า อยากทราบว่าถ้าจะสังเกตสุนัขต้องประมาณ15วันใช่ไหมคะแพทย์ ถ้าสุนัขไม่ได้เป็นอะไรภายใน15วันสุนัขเราก็ปลอดภัย มีความสุ่มเสี่ยงมากแต่ไหนคะที่จะเป็นโรค
สวัสดีค่ะ สุนัขที่เพิ่งติดเชื้อมา จะยังไม่แสดงอาการในทันที ส่วนใหญ่จะแสดงอาการหลังรับเชื้อที่ 3-8 สัปดาห์ แต่ในช่วงที่ไม่แสดงอาการนี้ สุนัขก็จะไม่ได้แพร่เชื้อแต่อย่างใด แต่สุนัขจะเริ่มแพร่เชื้อประมาณ 3-4 วันก่อนเริ่มแสดงอาการ และเมื่อสุนัขแสดงอาการแล้ว ก็จะตายภายใน 7-10 วันค่ะ ดังนั้นโดยรวมแล้ว สุนัขจะตายภายในประมาณ 14 วันนับจากวันที่สามารถแพร่เชื้อได้ค่ะดังนั้นหากสุนัขไม่มีอาการผิดปกติภายใน 3-4 วัน แสดงว่าสุนัขก็ไม่น่าเป็นโรคพิษสุนัขบ้า และหากไม่ตายภายใน 14 วัน ก็แสดงว่าไม่ได้เป็นโรคพิษสุนัขบ้าค่ะอาการที่บ่งว่าสุนัขน่าจะเป็นโรคพิษสุนัขบ้านั้น ได้แก่-ระยะเริ่มแรก จะสังเกตเห็นอุปนิสัยและอารมณ์เปลี่ยนแปลงไปจากเดิม สุนัขเคยมีนิสัยชอบเล่นคลุกคลีกับเจ้าของจะแยกตัวออกไป มีอารมณ์หงุดหงิด อุณหภูมิของร่างกายอาจสูงขึ้นกว่าปกติเล็กน้อย ม่านตาจะขยายโตกว่าปกติและเริ่มมีการตอบสนองต่อแสงลดลง สุนัขจะแสดงอาการระยะนี้ประมาณ2 – 3วันก่อนจะเข้าสู่ระยะตื่นเต้น- ระยะตื่นเต้น มีอาการทางระบบประสาท มีอาการสนองรุนแรงต่อเสียงหรือสิ่งกระตุ้นต่างๆ และเริ่มมีอาการตื่นเต้นกระวนกระวายมากขึ้น กัดสิ่งแปลกปลอมต่างๆ เริ่มออกวิ่งโดยไร้จุดหมาย แสดงอาการดุร้ายโดยจะกัดทุกสิ่งที่ขวางหน้า ถ้ากักขังจะกัดกรงอย่างรุนแรงจนเลือดกลบปากหรือฟันหักโดยไม่แสดงอาการเจ็บปวด เสียงเห่าหอนจะผิดไปเนื่องจากเกิดอัมพาตของกล้ามเนื้อกล่องเสียง สังเกตบริเวณลิ้นจะพบสีแดงลิ้นห้อย น้ำลายไหลเนื่องจากเกิดอัมพาตของกล้ามเนื้อที่เกี่ยวกับการเคี้ยวและการกลืน สุนัขอาจแสดงอาการขยอกหรือขย้อนคล้ายมีสิ่งแปลกปลอมติดในลำคอ โดยสุนัขจะแสดงอาการระยะนี้ประมาณ1 – 7วันก่อนเข้าสู่ระยะอัมพาต-อาการระยะอัมพาต อาการระยะนี้จะสั้นมาก จะมีอาการขาอ่อนเปลี้ยโดยเฉพาะขาหลังเนื่องจากความสัมพันธ์ในการทำงานของกล้ามเนื้อเปลี่ยนไป สุนัขจะล้มลงแล้วลุกไม่ได้ เกิดเป็นอัมพาตขึ้นทั่วตัวอย่างรวดเร็วแล้วตายในที่สุด